CELEX: 62009CN0033
Language: lv
Date: 2009-01-26 00:00:00
Title: Lieta C-33/09: Lūgums sniegt prejudiciālu nolēmumu – izteikts ar Gerechtshof Amsterdam (Nīderlande) 2009. gada 26. janvāra rīkojumu – Oracle Nederland BV/Inspecteur der Belastingdienst Utrecht-Gooi/kantoor Utrecht

18.4.2009   
            
            
               LV
            
            
               Eiropas Savienības Oficiālais Vēstnesis
            
            
               C 90/9
            
         Lūgums sniegt prejudiciālu nolēmumu – izteikts ar Gerechtshof Amsterdam (Nīderlande) 2009. gada 26. janvāra rīkojumu – Oracle Nederland BV/Inspecteur der Belastingdienst Utrecht-Gooi/kantoor Utrecht
   (Lieta C-33/09)
   2009/C 90/14
   Tiesvedības valoda – holandiešu
   
      Iesniedzējtiesa
   
   
      Gerechtshof Amsterdam
   
   
      Lietas dalībnieki pamata procesā
   
   
      Prasītāja: Oracle Nederland BV
   
   
      Atbildētājs: Inspecteur der Belastingdienst Utrecht-Gooi/kantoor Utrecht
   
   
      Prejudiciālie jautājumi
   
   
               1)
            
            
               Vai Padomes Otrās direktīvas (1) 11. panta 4. punkts un Padomes Sestās direktīvas (2) 17. panta 6. punkts ir jāinterpretē tādējādi, ka dalībvalsts, kas izmantoja šajos pantos paredzēto iespēju (saglabāt) kā priekšnodokli samaksātā PVN atskaitīšanas izslēgšanas tiesības attiecībā uz izdevumu kategorijām, kas ir izdevumi
               
                           —
                        
                        
                           par “ēdienu un dzērienu sniegšanu uzņēmuma personālam”;
                        
                     
                           —
                        
                        
                           par “korporatīvām dāvanām [..] personālam, kurš attiecībā uz šiem piešķīrumiem, ja tām paredzētos rēķinos iekļauj vai iekļautu pievienotās vērtības nodokli, nav tiesības vai nebūtu tiesības atskaitīt priekšnodokļa pilnu summu vai ievērojamu tās daļu”;
                        
                     
                           —
                        
                        
                           par “dzīvokļu sagādi uzņēmuma personālam”;
                        
                     
                           —
                        
                        
                           par “uzņēmuma personāla izklaidi un sportu”,
                        
                     atbilst nosacījumam pietiekami precīzi norādīt noteikta rakstura preces un pakalpojumus?
            
         
               2)
            
            
               Ja uz pirmo jautājumu attiecībā uz minētajām izdevumu kategorijām tiek sniegta apstiprinoša atbilde, tad vai atbilstoši Padomes Sestās direktīvas 6. panta 2. punktam un 17. panta 2. un 6. punktam ir pieļaujama tāda kā aplūkotā valsts tiesību norma, kas tika pieņemta pirms direktīvas stāšanās spēkā un atbilstoši kurai ar nodokli apliekamā persona nevar pilnībā atskaitīt nodokli, ko tā ir samaksājusi, iegādājoties noteiktas preces un pakalpojumus, tādēļ, ka par to tai, pieprasot atlīdzību, ir iesniegts rēķins, kurā iekļauts PVN, t.i. tai ir tiesības veikt atskaitījumu tikai par summu, kas ir identiska nodokļa summai, kas tai ir jāmaksā par šo pakalpojumu?
            
         
               3)
            
            
               Ja attiecībā uz “ēdienu un dzērienu sniegšanu” ir izpildīts nosacījums pietiekami precīzi norādīt preču un pakalpojumu raksturu, vai Padomes Sestās direktīvas 17. panta 6. punkts pieļauj to, ka veicot šos grozījumus attiecībā uz priekšnodokļa atskaitījumu izslēgšanu, tiek pieņemts, ka principā izslēgšanas joma tiek ierobežota, tomēr nav izslēdzams, ka noteiktos gadījumos konkrētā gadā, it īpaši, saistībā ar grozītā tiesiskā režīma noteikto raksturu atskaitījumu ierobežojumu piemērošanas joma var tikt paplašināta?
            
         
      (1)  Padomes Otrā 1967. gada 11. aprīļa Direktīva 67/228/EEK par dalībvalstu tiesību aktu saskaņošanu apgrozījuma nodokļa jomā – Kopējās pievienotās vērtības nodokļa sistēmas struktūra un piemērošanas procedūras (OV L 71, 1303. lpp.).
   
      (2)  Padomes Sestā 1977. gada 17. maija Direktīva 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze (OV L 145, 1. lpp.).